آنگولا حکومتی آمریکانین ایسراییل سفیرلیگینی قودسه کؤچورمه‌سی مراسیمینه قاتیلان دیپلوماتی و بونلا علاقه‌لی قراری تصدیقله‌ین بؤلگه دیرئکتورونو ایشدن چیخاردی.
آنگولا خبر آژانسی‌ ANGOP"ون معلوماتینا گؤره، خاریجی ایشلر ناظیری مانول آوگوستو آنگولانین تل آویو سفیرلیگینده سفیر مصلحتچی‌سی ژواو دیاگو فورتوناتو و اونا امریکانین قودس‌دکی سفیرلیگین آچیلیش مراسیمینه قاتیلما سلاحیتی وئرن افریقا و اورتا دوغو بؤلگه‌سی عذره دیرئکتورو وظیفه‌سیندن چیخاردی.
ناظیرلیک بونون سببی‌نین ایکی دیپلوماتین اؤلکه داخی‌لی قرارلارا عمل ائتمه‌مه‌سی و اؤلکه‌نین مثبت ایمیجینه ضرر یئتیرمه‌سیندن منبع لندیگینی آچیقلادی.
اؤلکه‌نین رسمی قزئتی ده دیپلومات‌لارین وظیفه‌دن چیخاریلما‌لاری‌نین سبب‌لرینی قودس‌دکی امریکا سفیرلیگی‌نین آچیلیش مراسیمینده ایشتیراک ائتمک و بونو تصدیقلمک اولا‌راق یازدی.
قئید ائدک کی، فیلیسطین‌لی‌لر امریکانین سفیرلیگینی قودسه کؤچورمه‌سینه و ایسراییل-ین قورولوش ایلدؤنومو اولان "نکبت"نین (بؤیوک فلاکت) 70-جی ایللیگینه اعتراضلارینی بیلدیرمک اوچون می‌ین 14-ده محاصیره ده اولان غزه سرحدینده نوماییش‌لر کئچیردی.
باریش مقصدلی نوماییش‌لره موداخیله ائدن ایسراییل عسگرلری‌نین هوجوم‌لاری نتیجه‌سینده 65 فیلیسطین‌لی شهید اولدو، 3 مین‌دن آرتیق آدام ایسه یارالاندی.
